Биљана Вуковић
Биљана Вуковић (Београд, 1949) српска је ликовна уметница, редовни професор на Графичком одсеку Факултета ликовних уметности у Београду, за предмете Графика и Цртање. Факултет ликовних уметности, Графички одсек, завршила је 1973, а последипломске студије графике 1975, у класи професора Миодрага Рогића. Добитница је већег броја награда и признања. Своја ликовна дела излагала је на већем броју самосталних и колективних изложби у бившој СФР Југославији, Србији и иностранству.

Живот и каријера 
Рођена је у Београду, 1949. године. Након завршетка основног школовања, у родном граду је 1973. године дипломирала на Графичком одсеку Факултет ликовних уметности Универзитета у Београду. Последипломске студије графике завршила је 1973. године, код професора Миодрага Рогића.

Редовни је професор на Графичком одсеку Факултета ликовних уметности у Београду, за предмете Графика и Цртање. 

Од 2007. до 2010. године била је руководилац Академије, ФЛУ, Центара за графику и визуелна истраживања. 

Председник је Организационог одбора Првог међународног тријенала графије у Београду 2011. и Другог међународног тријенала графике у Београду 2014. године.

Уметничко стваралаштво 
Свој ликовни стил, формирала је у оквиру београдске графичке школе, а њен стваралачки континуитет може се пратити од прве самосталне изложбе одржане 1974. године.

Биљана Вуковић у својим ликовним делима пре свега бави се мотивом, који она не интерпретира кроз детаљисање и оптичку прецизност, јер уместо документаристичке верификације реалистичког изгледа она у својим пејзажаима бележи његов „карактер” и дочарава атмосферу. 

 
Очигледно да је највећи број дела створен сасвим спонтано, и зато у „њима има пуно стваралачког елана и некакве тихе животне експресије и енергије примерене природи сликарке и графичарке Биљане Вуковић.”

Изложбе 
Иза себе има бројне самосталне и колективне изложбе у земљи и иностранству (Београд, Нови Сад, Ниш, Подгорица, Сарајево, САД, Канада, Шведска, Немачка ...).

Самосталне изложбе - избор

Награде 
 1999. — Велики печат Графичког колектива у Београду
 2010. — Друга награда на Међународном тријеналу графике у Шамлијеру, Француска
 2012. — Златна игла на пролећној изложби УЛУС-а у Београду
 2013. — Прва награда на Првом интернационалном салону графике у Краљеву

Извори

Спољашње везе 

 University of Houston-Clear Lake Art Gallery, International artists offer printmaking demonstration - Serbian artists Slobodan Radojković and Biljana Vuković

Рођени 1949.
Српски сликари
Српски графичари
Уметници из Београда
Професори из Београда